Ο **Νίκος Μουτσινάς** (Θεσσαλονίκη, 6 Σεπτεμβρίου 1977) είναι Έλληνας παρουσιαστής και ηθοποιός.

Καριέρα
-------

Σπούδασε υποκριτική στην σχολή Ίασμος του Βασίλη Διαμαντόπουλου στη Θεσσαλονίκη. Επίσης έχει παρακολουθήσει μαθήματα χορού στη σχολή της Ντιάνας Θεοδωρίδου ενώ έχει αποφοιτήσει από τα Κρατικά *Ι.Ε.Κ. Θεσσαλονίκης* και το Θεατρικό Εργαστήρι "Θεσπίς". Όταν πήγε στην Αθήνα έγινε πιο γνωστός στο κοινό μέσα από τη συμμετοχή του στην εκπομπή Κους Κους το μεσημέρι στον Alpha την περίοδο 2005-2007 και παράλληλα το 2006 παρουσίασε μαζί με τη Ναταλία Γερμανού το τηλεπαιχνίδι Soundmix Show.

Το 2008 συμμετείχε στην πρωινή εκπομπή *Όμορφος Κόσμος το πρωί* με τον Γρηγόρη Αρναούτογλου και τη Σίσσυ Χρηστίδου. Την επόμενη χρονιά, το 2009, συμπαρουσίαζε μαζί με την Κατερίνα Ζαρίφη στον ΑΝΤ1 τον Πρωινό Καφέ, μια συνεργασία η οποία απέτυχε αφού το κανάλι διέκοψε τη συνεργασία τους στα μέσα της σεζόν. Την επόμενη χρονιά επέστρεψε στον Alpha όπου συνεργάστηκε τη σεζόν 2009-2010 με την Ελένη Μενεγάκη στην εκπομπή της *Καφές με την Ελένη*.

Την περίοδο 2009-2014 ήταν ο κεντρικός παρουσιαστής μαζί με τη Μαρία Ηλιάκη στην εκπομπή *Δέστε τους*. Από το 2014 έως το 2016 ήταν στον ΑΝΤ1 καθώς πρωταγωνιστούσε στο σήριαλ *Τρίχες* ενώ συμπαρουσίαζε μαζί με την Μαρία Μπεκατώρου το *Πρωινό ΣουΚου* και το 2016 επέστρεψε ξανά στον Alpha μέσω της εκπομπής *Ξαναδέστε τους* η οποία κόπηκε στις 24 Φεβρουαρίου 2017.

Τη σεζόν 2017-2018 πρωταγωνιστούσε στην κωμική σειρά του ΑΝΤ1 *Κάτι Χωρισμένα Παλικάρια* ενώ τον Φεβρουάριο του 2018 συμπαρουσίαζε στο ίδιο κανάλι με την Ζέτα Μακρυπούλια τη βραδινή εκπομπή *Sunday Live* η οποία κράτησε τέσσερα επεισόδια. Στα τέλη της ίδιας χρονιάς επιστρέφει στην τηλεόραση μέσω του νεοϊδρυθέντος καναλιού Open TV παρουσιάζοντας τη μεσημεριανή εκπομπή *Για την παρέα* της οποίας η πρεμιέρα έγινε στις 25 Οκτωβρίου του 2018 (σχεδόν μία μέρα μετά την αντικατάσταση του Epsilon TV στο Open Beyond το οποίο ξεκίνησε τις πρώτες του εκπομπές). Από τις 23 Σεπτεμβρίου 2019, παρουσιάζει ριμέικ της εκπομπής στον ΣΚΑΪ με το όνομα *Καλό μεσημεράκι*, αλλά με την ίδια ομάδα.

Εκτός από παρουσιαστής είναι και ηθοποιός με αρκετές θεατρικές παραστάσεις στο ενεργητικό του όπως *Σεσουάρ για δολοφόνους*, *Οι απελπισμένοι*, *Ψέκασα την Ελίζα*, *Τα Βαφτίσια*, *ΚΤΕΛ*, *Βερβερίτσα*, *Οι από πάνω* κ.ά.

Έχει κάνει έκτακτες συμμετοχές στις σειρές του Mega *Μαρία η άσχημη*, *Το Κόκκινο Δωμάτιο*, *Singles 3* και *Λατρεμένοι μου γείτονες*.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 1999 | Τα παιδιά της γειτονιάς | ΕΤ1 | χορευτής | 2 επεισόδια |
| 2001 | Οικογένεια Καράμπελα | ΑΝΤ1 | υπεύθυνος φωτογράφισης | 1 επεισόδιο |
| 2001-2002 | Νιρβάνα | ALPHA |  | Βασικό Καστ |
| 2004-2005 | Πρωινό Κους Κους | Ο Ίδιος | Συμπαρουσιαστής |
| 2005-2007 | Κους κους το μεσημέρι |
| 2006-2007 | Soundmix Show | Παρουσιαστής |
| 2007 | Μαρία η άσχημη | MEGA | Νίκος | 2 επεισόδια |
| 2007-2008 | Όμορφος Κόσμος το πρωί | Ο Ίδιος | Συμπαρουσιαστής |
| 2008 | Λατρεμένοι μου γείτονες | Νίκος | 1 επεισόδιο |
| Το Κόκκινο Δωμάτιο | Χρήστος Μιχαήλ | Επεισόδιο: "Πράσινη Κάρτα" |
| Singles 3 | Ο Ίδιος | Επεισόδιο: "Η μάχη των φύλων" |
| Λόλα | ΑΝΤ1 | 1 επεισόδιο |
| 2008-2009 | Πρωινός καφές | Παρουσιαστής |
| 2009-2010 | Καφές με την Ελένη | ALPHA | Συμπαρουσιαστής |
| 2009-2014 | Δέστε τους! | Παρουσιαστής |
| 2013-2014 | Νick O' Clock | Παρουσιαστής, Υπεύθυνος Προγράμματος |
| 2014-2015 | Τρίχες | ΑΝΤ1 | Τάσος Καραντάνος | Πρωταγωνιστικός Ρόλος |
| 2015-2016 | Πρωινό Σου Κου | Ο Ίδιος | Παρουσιαστής |
| 2016-2017 | Your Face Sounds Familiar | Κριτής |
| Ξαναδέστε τους | ALPHA | Παρουσιαστής, Υπεύθυνος Προγράμματος |
| 2017-2018 | Κάτι Χωρισμένα Παλικάρια | ANT1 | Μηνάς Ηλιάδης | Πρωταγωνιστικός Ρόλος |
| 2018 | Sunday Live | Ο Ίδιος | Παρουσιαστής |
| 2018-2019 | Για την Παρέα | OPEN | Παρουσιαστής, Υπεύθυνος Προγράμματος |
| 2019-2023 | Καλό μεσημεράκι | ΣΚΑΪ |
| 2022 | The Masked Singer | Κριτής/Ντετέκτιβ |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2001 | Το κλάμα βγήκε απ' τον παράδεισο | οργανοπαίχτης |

Θεατρογραφία
------------

| Έτος | Τίτλος παράστασης | Χώρος |
| --- | --- | --- |
| 2009-2010 | Σεσουάρ για δολοφόνους | Θέατρο Αποθήκη |
| 2011 (καλοκαίρι) | Οι Απελπισμένοι | Θέατρο Αθηνά |
| 2011-2012 | Ψέκασα την Ελίζα | Θέατρο Χώρα |
| 2012-2013 | Τα Βαφτίσια | Θέατρο Κιβωτός |
| Καλοκαιρινή Περιοδεία |
| 2013-2014 | Το ΚΤΕΛ | Θέατρο Κιβωτός |
| 2014 (καλοκαίρι) | Θέατρο ΡΑΔΙΟ CITY Θεσσαλονίκη |
| 2016 | Κοκομπλόκο | Καλοκαιρινή Περιοδεία |
| 2016-2017 | Οι από πάνω | Θέατρο Πειραιώς 131 |
| 2018-2019 | Βερβερίτσα | Θέατρο Βρετανία |
| 2019 (καλοκαίρι) | Καλοκαιρινή Περιοδεία |
| 2019-2020 | Βερβερίτσα Reloaded | Θέατρο Λαμπέτη |
| 2022-2023 | Η τρελή του Σαγιό | Θέατρο Παλλάς |

Παραπομπές
----------

1. ↑  ««Καλό Μεσημεράκι»: Το τρέιλερ της εκπομπής του Μουτσινά». *iefimerida.gr*. 30 Αυγούστου 2019. Ανακτήθηκε στις 23 Οκτωβρίου 2019.